6 ຄົນເສຍຊີວິດ ໃນເຫດວາງລະເບີດສະລະຊີບ ທີ່ອັຟການິສຖານ
ເຈົ້າໜ້າທີ່ງອັຟການິສຖານ ກ່າວວ່າ ມີ 6 ຄົນເສຍຊີວິດ ໃນເຫດລະເບີດສະລະຊີບ ໃນພາກເໜືອຂອງປະເທດ.
ບັນດາເຈົ້າໜ້າທີ່ໃນພາກເໜືອຂອງອັຟການິສຖານກ່າວວ່າ ຜູ້ວາງລະເບີດສະລະຊີບຄົນ ນຶ່ງໄດ້ສັງຫານປະຊາຊົນຢ່າງໜ້ອຍ 6 ຄົນ ຮວມທັງເຈົ້າໜ້າທີ່ຕໍາຫລວດຄົນນຶ່ງແລະມີຜູ້ ບາດເຈັບຕື່ມອີກ 15 ຄົນ ທາງການອັຟການິສຖານກ່າວວ່າ ຜູ້ວາງລະເບີດສະລະຊີບໂຈມຕີຄັ້ງນີ້ມີຂຶ້ນໃນວັນອາ ທິດມື້ນີ້ ຂະນະທີ່ພວກໄປໂບດກໍາລັງພາກັນອອກຈາກໂບດແຫ່ງນຶ່ງຫລັງຈາກທໍາການ ໄຫວ້ວອນທາງສາສະໜາໃນແຂວງ Baghlan ການໂຈມຕີດັ່ງກ່າວໄດ້ເກີດຂຶ້ນໃນມື້ ທໍາອິດຂອງວັນພັກບຸນEid al-Adha ເປັນເວລາ 3 ມື້ຂອງຊາວມຸສລິມ ຊຶ່ງຕາມປະເພ ນີເປັນເວລາທີ່ພວກຜູ້ຄົນພາກັນໄປໄຫວ້ວອນໃນໂບດແລະຢູ່ກັບພວກຄອບຄົວຂອງ ເຂົາເຈົ້າ ໂຄສົກກະຊວງພາຍໃນກ່າວວ່າ ມີຜູ້ວາງລະເບີດສະລະຊີບ 2 ຄົນພົວພັນໃນການວາງ ລະເບີດໂຈມຕີດັ່ງກ່າວ ຊຶ່ງຄົນນຶ່ງໄດ້ຈູດກະນວນວັດຖຸລະເບີດຂອງຜູ້ກ່ຽວໄປແລ້ວ ແລະ ຜູ້ທີສອງໄດ້ຖືກຈັບກຸມກ່ອນຜູ້ກ່ຽວຈະຈູດກະນວນວັດຖຸລະເບີດ ຍັງບໍ່ມີຜູ້ໃດອ້າງເອົາຄວາມຮັບຜິດຊອບໃນການວາງລະເບີດຄັ້ງນີ້ໂດຍທັນທີ ແຕ່ຕາມ ທໍາມະດາຜ່ານມານັ້ນ ກຸ່ມຕາລິບັນໄດ້ແນເປົ້າໝາຍໃສ່ພວກເຈົ້າໜ້າທີ່ແລະກໍາລັງຮັກ ສາຄວາມປອດໄພຂອງອັຟການິສຖານຕະຫລອດທັງພວກທະຫານນາໆຊາດນັ້ນ ໃ ນວັນສຸກຜ່ານມານີ້ ກຸ່ມຕາລີບັນໄດ້ອອກຖະແຫລງການສະບັບນຶ່ງຮຽກຮ້ອງໃຫ້ພວກ ນັກຕໍ່ສູ້ຂອງຕົນຫລີກລ້ຽງການເຂັ່ນຂ້າພວກປະຊາຊົນພົນລະເຮືອນນັ້ນ ຄວາມຮຸນແຮງໃນບັນດາແຂວງໃນພາກເໜືອຂອງອັຟການິສຖານຊຶ່ງແຕ່ກ່ອນເຄີຍເປັນ ເຂດທີ່ມີຄວາມສະຫງົບ ໄດ້ສະແດງອອກມາໃຫ້ເຫັນຫລາຍຂຶ້ນດ້ວຍການໂຈມຕີ ຫລາຍບັ້ນຕິດຕໍ່ກັນມາໃນຫວ່າງບໍ່ເທົ່າໃດປີຜ່ານມານີ້ ຂະນະທີ່ພວກກະບົດພະຍາ ຍາມສະແດງໃຫ້ເຫັນວ່າ ພວກເຂົາສາມາດທໍາການເຄື່ອນໄຫວນອກຂົງເຂດພາກໃຕ້ ຂອງອັຟການິສຖານນັ້ນໄດ້